Ego Guillelmus, comes Joviniaci, notum facio presentibus et futuris quod Rainaudus Jadres, miles, in presentia mea constitutus vendidit fratribus Deiloci, et quitavit in perpetuum, quicquid habebat in territorio foreste que Vallis dicitur, pro novem libris pruviniensibus quas ei fratres prenominati dederunt. Laudavit hoc Agnes, uxor ejus, que suem habuit pro sua laudatione. Laudaverunt etiam Johannes, pater, et Emerilla, mater ejusdem. Rainaudi, Ferricus et Matheus, fratres et Aaladis, soror ejusdem R... Laudavit hoc Guido Malis, de cujus feodo erat. Quod ut ratum, firmumque permaneat, presentes litteras sigilli nostri munimine fecimus roborari. Actum, apud Joviniacum, anno Verbi incarnati Mº ducentesimo secundo.